นายกฯ สั่งคลังช่วยผู้ประกอบจากผลกระทบเงินบาท
นายกรัฐมนตรีส่งสัญญานคุมซื้อบาทปริมาณมากเก็งค่าเงิน สั่งคลังดูแลเพื่อช่วยเหลือผู้ประกอบการที่ได้รับผลกระทบจากปัญหาเงินบาทแข็งค่า
22 ก.ย. 2553

นายกรัฐมนตรีส่งสัญญานคุมซื้อบาทปริมาณมากเก็งค่าเงิน สั่งคลังดูแลเพื่อช่วยเหลือผู้ประกอบการที่ได้รับผลกระทบจากปัญหาเงินบาทแข็งค่า
นายอภิสิทธิ์ เวชชาชีวะ นายกรัฐมนตรี กล่าวก่อนเดินทางไปสหรัฐอเมริกาเพื่อประชุมสมัชชาสหประชาชาติ สมัยสามัญครั้งที่ 65 การประชุม ASEAN-US Summit และพบปะกับนักลงทุนสหรัฐฯ ถึงปัญหาเงินบาทที่แข็งค่าว่า การดูแลสถานการณ์ค่าเงินบาทในขณะนี้จะเน้นป้องกันไม่ให้มีการเก็งกำไร หรือการเข้าซื้อเงินบาทในปริมาณมาก ๆ ในแต่ละครั้งทั้งนี้ ธนาคารแห่งประเทศไทย (ธปท.) จะมีมาตรการผ่อนคลายเงินทุนไหลออก และผ่อนคลายการถือครองเงินตราต่างประเทศ เพื่อลดแรงกดดันค่าเงินบาท พร้อมกันนี้ ก็ได้มอบหมายให้ทางกระทรวงการคลังดูแลเพื่อช่วยเหลือผู้ประกอบการที่ได้รับผลกระทบจากปัญหาเงินบาทแข็งค่าด้วย